Diari Oficial de la Generalitat Valenciana


Sumari del DOGV 5995, del 17-04-2009 (2009/3600)

Judici verbal 1102/2008. Notificació de la sentència a María del Puerto Domínguez Pacheco.
------------------------------------------------------------------------------------------

### Dades del document

Número de DOGV
:   5995

Data del DOGV
:   17-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3600


Data del document
:   04-03-2009

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal 1102/2008. Notificació de la sentència a María del Puerto Domínguez Pacheco. [2009/3600]  
Vicente Sorní Pérez, secretari judicial del Jutjat de Primera Instància número 21 de València, mitjançant este edicte faig saber:  
Que en este Jutjat se seguix judici verbal (desnonament per falta de pagament) amb el número 001102/2008, a instància d'Encarna Ramos Berenguer representada per la procuradora Elvira Orts Rebullida, contra María del Puerto Domínguez Pacheco, sobre reclamació de quantitat, en el qual la magistrada jutgessa Matilde Sabater Alamar ha ordenat en el dia de la data que es notifique la sentència dictada en estes actuacions a la demandada que es troba en parador ignorat, María del Puerto Domínguez Pacheco, que té la dispositiva que literalment diu així:  
«Sentència número 38  
València, 3 de març de 2009   
Antecedents de fet  
Primer. En data 1 d'agost de 2008, va correspondre per torns a este Jutjat demanda de desnonament per falta de pagament de rendes vençudes i impagades i reclamació d'estes, formulada per Encarna Ramos Berenguer contra María del Puerto Domínguez Pacheco, en base als fets següents:  
a) En data 15 de novembre de 2006 la demandant va arrendar a la demandada l'habitatge situat a València, carrer de l'escultor Antonio Sacramento, número 9, porta 17ª, i es va pactar una renda mensual de 750 euros a pagar dins dels cinc primers dies de cada mes, mitjançant ingrés en el compte bancari de la propietària arrendadora.  
b) La demandada va deixar de pagar la renda pactada a partir del mes de febrer de 2008, i deu les corresponents als mesos següents fins a l'actualitat, i l'import en l'acte de la vista es fixava en la quantitat total de 9.016,36 euros.  
És per això que sol·licita es dicte sentència declarant el desnonament de la demandada i que se li imposen les costes causades.  
Segon. Este jutjat va dictar la interlocutòria i va admetre a tràmit la demanda, i va citar les parts per a la celebració del judici, i va assenyalar a l'efecte l'audiència del dia 27 de febrer de 2009.  
Tercer. En la celebració de la vista, la part actora, després d'afirmar i ratificar l'escrit inicial, i sol·licitar la recepció a prova, va sol·licitar, atesa la falta de compareixença de la demandada, declarada en rebel·lia, s'acordara el desnonament i es condemnara a aquella al pagament de les rendes impagades.  
Quart. En la tramitació d'este procediment s'han observat totes les prescripcions legals.  
Dispositiva  
Que estime la demanda formulada per Encarna Ramos Berenguer contra María del Puerto Domínguez Pacheco, i declare resolt el contracte d'arrendament subscrit entre les parts, i es dóna lloc al desnonament de l'immoble situat a València, carrer d'Antonio Sacramento, número 9, porta 17, i condemne la demandada a sotmetre's a esta declaració i que deixe l'habitatge lliure, vacu i expedit, a disposició de la demandant, amb l'advertiment de llançament en cas contrari, així com que pague a l'actora en concepte de rendes impagades la quantitat de 9.016,36 euros més els interessos legals, i totes les que es produïsquen fins al desallotjament d'aquell, tot això amb imposició de costes processals a la part demandada.  
Notifiqueu esta resolució a les parts, i feu-los saber que esta no és ferma, i que contra esta es pot interposar recurs d'apel·lació davant l'Audiència Provincial de València, a preparar per escrit davant este Jutjat en el termini de 5 dies comptador des de l'endemà de la notificació.  
Porteu testimoniança a les actuacions i registreu-la en el llibre que corresponga.  
Esta és la meua sentència, que pronuncie, mane i firme».  
I perquè valga d'edicte de notificació de la sentència a la demandada, en parador ignorat, estenc este edicte, que es fixarà en el tauler d'anuncis d'este Jutjat i es publicarà en el Diari Oficial de la Comunitat Valenciana.  
València, 4 de març de 2009.- El secretari: Vicente Sorní Pérez.